Бауыржан Бабажанұлы.  Әңгіме
"Бауыржан Бабажанұлы.  Әңгіме" | "https://abai.kz/post/40065"
TITLE: Бауыржан Бабажанұлы.  Әңгіме
URL: https://abai.kz/post/40065
META: "Бауыржан Бабажанұлы.  Әңгіме" | "https://abai.kz/post/40065"
DATE: 30.09.2014
AUTHOR(s): Абай-Ақпарат
TOTAL WORDS: 106
TEXT: Қар астында қап кеткен арман боп шын, Бұлқынады бәйшешек… жетем дей ме. Сенем, иә, қоңырау шалған жоқсың, Телефон ғой басылып кетер кейде… Талғажау етем кейде ой сындырып… Осылай талай-талай өттім жолды. «Мен өлең оқымаймын…» — дейсің күліп, Мен де жыр жазбағалы көп күн болды. Анда-санда түсіме кіреді ұя, Қанатыңды қаға алмай қалған едің… «…мен сені сағынбаймын!». Білем, иә, Сағыныш — дерт қой, беті аулақ оның. Мен мықтымын, сезімді… ұтып тындым, Бұрағанда көңілдің құлағын күй. «Асығыспын, біреуді күтіп тұрмын…» Ойымыз да бір жерден шығады ылғи. Деуші ең бұрын: «Сен қатты күйреуіксің», Енді , міне: «Көп іске араласып…» …Сен өтірік айтуды үйреніпсің, Мен де сөйтем кей-кейде қара басып…
